TAGYONI NÉMET NEMZETISÉGI ÖNKORMÁNYZAT
8272 Tagyon, Petőfi u. 10.
Szám: TA/401-2/2025. 

J E G Y Z Ő K Ö N Y V

Készült:
a Tagyoni Német Nemzetiségi Önkormányzat Képviselő-testületének 2025. november 18-án 9.00 órakor megtartott nyilvános üléséről
Az ülés helye:
Faluház

(Tagyon, Petőfi u. 10.)  

Jelen vannak:
Horváthné Simon Marianna 

elnök 


Molnár Zoltánné 

elnökhelyettes 


Steierlein Istvánné

képviselő
Tanácskozási joggal megjelent:

dr. Varga Viktória 

jegyző, jegyzőkönyvvezető
Horváthné Simon Marianna elnök: Köszönti az ülésen megjelenteket. Megállapítja, hogy a képviselő-testület 3 fő jelenlétével határozatképes, az ülést megnyitja. Javasolja Molnár Zoltánné elnökhelyettest kijelölni a jegyzőkönyv hitelesítésére. Kéri, hogy a mai nyilvános ülésen a meghívóban szereplő napirendi pontok kerüljenek megtárgyalásra.  

A napirendet a képviselő-testület egyhangú szavazással elfogadja, továbbá a 2011. évi CLXXIX. törvény 95. § (3) bekezdésében foglaltak alapján 3 igen szavazattal -egyhangúlag- Molnár Zoltánné elnökhelyettest az ülésről készült jegyzőkönyv hitelesítésére kijelöli.

NAPIREND 

1) 
Döntés feladatalapú támogatás felhasználásáról (szóbeli előterjesztés)
Előterjesztő: Horváthné Simon Marianna elnök

2) 
Döntés tagdíj befizetéséről (szóbeli előterjesztés)
Előterjesztő: Horváthné Simon Marianna elnök

3) 
Közösségi munka szervezése (szóbeli előterjesztés)
Előterjesztő: Horváthné Simon Marianna elnök

NAPIREND TÁRGYALÁSA
1) 
Döntés feladatalapú támogatás felhasználásáról (szóbeli előterjesztés)
Előterjesztő: Horváthné Simon Marianna elnök

Horváthné Simon Marianna elnök: Több javaslata is van. November 26-ára adventi kézműves foglalkozást szervez a nemzetiségi önkormányzat, amit Molnárné Titz Andrea tart 25.000 Ft megbízási díjért. Karácsonyi dekorációra 25.000 Ft-ot kér jóváhagyni. Kérdezi, kinek van kérdése, észrevétele, javaslata?

Kérdés, vélemény, javaslat, hozzászólás nem hangzik el, Horváthné Simon Marianna elnök a határozati javaslatokat egyben teszi fel szavazásra.

A Tagyoni Német Nemzetiségi Önkormányzat Képviselő-testülete 3 igen szavazattal 

- egyhangúlag- az alábbi határozatokat hozza:

27/2025. (XI.18.)
TNNÖ.  H A T Á R O Z A T
A Tagyoni Német Nemzetiségi Önkormányzat Képviselő-testülete 2025. november 26-án adventi kézműves foglalkozást szervez.
Határidő: 2025. november 26.

Felelős: elnök

28/2025. (XI.18.)
TNNÖ.  H A T Á R O Z A T
A Tagyoni Német Nemzetiségi Önkormányzat Képviselő-testülete a 2025. november 26-i adventi kézműves foglalkozásra Molnárné Titz Andrea részére nettó 25.000 Ft összeget jóváhagy.
Határidő: 2025. november 26.
Felelős: elnök
29/2025. (XI.18.)
TNNÖ.  H A T Á R O Z A T
A Tagyoni Német Nemzetiségi Önkormányzat Képviselő-testülete a karácsonyi dekorációra 25.000 Ft keretösszeget jóváhagy.

Határidő: 2025. december 15.
Felelős: elnök

2) 
Döntés tagdíj befizetéséről (szóbeli előterjesztés)
Előterjesztő: Horváthné Simon Marianna elnök

Horváthné Simon Marianna elnök: A Veszprém Megyei Német Önkormányzatok Közössége felé fizetendő éves tagdíj 30.000 Ft, ennek befizetéséről kell, hogy határozatot hozzanak. A befizetési határidő december 10. Kérdezi, kinek van kérdése, hozzászólása, észrevétele, javaslata?

Kérdés, vélemény, javaslat, hozzászólás nem hangzik el, Horváthné Simon Marianna elnök a határozati javaslatot szavazásra teszi fel.

A Tagyoni Német Nemzetiségi Önkormányzat Képviselő-testülete 3 igen szavazattal 

- egyhangúlag- az alábbi határozatot hozza:

30/2025. (XI.18.) 
TNNÖ.  H A T Á R O Z A T
A Tagyoni Német Nemzetiségi Önkormányzat Képviselő-testülete a Veszprém Megyei Német Önkormányzatok Közössége felé fizetendő éves tagdíj befizetésére 30.000 Ft összeget jóváhagy. 

Határidő: 2025. december 10.

Felelős: elnök

3) 
Közösségi munka szervezése (szóbeli előterjesztés)
Előterjesztő: Horváthné Simon Marianna elnök

Horváthné Simon Marianna elnök: Két alkalomra gondolt, amit közösségi munkában kéne megcsinálni. November 24-én elkészítenék a betlehemi jászolt a falu fő terén. A másik pedig a nemzetiségi önkormányzat által fenntartott fűszernövénykert téliesítése. A füvészkerttel kapcsolatos teendőket amúgy is mindig közösségi munkában végzik el, nagyon jó összetartó ereje van ennek. Kérdezi, kinek van kérdése, észrevétele, javaslata?

Kérdés, vélemény, javaslat, hozzászólás nem hangzik el, Horváthné Simon Marianna elnök a határozati javaslatokat egyben teszi fel szavazásra.

A Tagyoni Német Nemzetiségi Önkormányzat Képviselő-testülete 3 igen szavazattal 

- egyhangúlag- az alábbi határozatokat hozza:

31/2025. (XI.18.)
TNNÖ.  H A T Á R O Z A T
A Tagyoni Német Nemzetiségi Önkormányzat Képviselő-testülete a falu főterén a betlehemi jászol elkészítését közösségi munka keretében végzi el.

Határidő: 2025. november 24.

Felelős: elnök

32/2025. (XI.18.)
TNNÖ.  H A T Á R O Z A T
A Tagyoni Német Nemzetiségi Önkormányzat Képviselő-testülete a nemzetiségi önkormányzat által fenntartott Füvészkert (Rozmaringarten) téliesítését közösségi munka keretében végzi el.

Határidő: 2025. december 10.
Felelős: elnök

Több napirendi pont nem lévén Horváthné Simon Marianna elnök megköszöni a nyilvános ülésen való részvételt, és az ülést 8.20 órakor bezárja.

K.m.f.

 
Horváthné Simon Marianna


                       Molnár Zoltánné 
                  elnök


                                                jegyzőkönyv hitelesítő
2

